[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 12.5.2010

COM(2010) 229 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

για τις δαπάνες του ΕΓΤΕ Σύστημα έγκαιρης προειδοποίησης αριθ. 1-3/2010

ΠΙΝΑΚΑΣ ΠΕΡΙΕΧΟΜΕΝΩΝ

1. Η διαδικασία του προϋπολογισμού του ΕΓΤΕ 2010 4

2. Έσοδα ειδικού προορισμού του ΕΓΤΕ 4

3. Έσοδα προερχόμενα από τα προσωρινά ποσά αναδιάρθρωσης (τομέας της ζάχαρης) 5

4. Σχόλια για την προσωρινη εκτέλεση του προϋπολογισμού του ΕΓΤΕ 2010 6

5. Εκτέλεση του λογαριασμού εσόδων ειδικού προορισμού του ΕΓΤΕ 9

6. Εκτέλεση του λογαριασμού εσόδων που προερχονται από τα προσωρινα ποσα αναδιαρθρωσησ (τομεασ της ζαχαρησ) 10

7. Απορρόφηση κονδυλιων του ταμείου αναδιάρθρωσης στον τομέα της ζάχαρης 10

8. Συμπεράσματα 10

Παράρτημα 1: ΠΑΡΑΡΤΗΜΑ 2: | Η διαδικασία του προϋπολογισμού του ΕΓΤΕ 2010 Προσωρινή απορροφηση πιστωσεων ΕΓΤΕ εωσ τισ 31.01.2010 |

1. Η διαδικασία του προϋπολογισμού του ΕΓΤΕ 2010

Η διαδικασία προϋπολογισμού 2010 για το Ευρωπαϊκό Γεωργικό Ταμείο Εγγυήσεων (ΕΓΤΕ) και τα αντίστοιχα ποσά των σχετικών πιστώσεων σε κάθε στάδιο της διαδικασίας συνοψίζονται στον πίνακα του παραρτήματος 1.

Ο προϋπολογισμός του ΕΓΤΕ 2010 εγκρίθηκε από την αρμόδια για τον προϋπολογισμό αρχή στις 17 Δεκεμβρίου 2009. Ο προϋπολογισμός προβλέπει πιστώσεις ανάληψης υποχρεώσεων και πιστώσεις πληρωμών που ανέρχονται σε:

- 43.417,4 εκατ. ευρώ και 43.633,1 εκατ. ευρώ αντίστοιχα για μέτρα παρέμβασης στις γεωργικές αγορές και για άμεσες ενισχύσεις (τομέας πολιτικής αριθ. 05).

- 371,9 εκατ. ευρώ και 253,7 εκατ. ευρώ αντίστοιχα για κτηνιατρικά και φυτοϋγειονομικά μέτρα (τομέας πολιτικής αριθ. 17).

- 30,5 εκατ. ευρώ και 31,0 εκατ. ευρώ αντίστοιχα για την αλιεία (τομέας πολιτικής αριθ. 11).

Οι συνολικές πιστώσεις ανάληψης υποχρεώσεων του προϋπολογισμού για το ΕΓΤΕ ανήλθαν σε 43.819,8 εκατ. ευρώ και οι αντίστοιχες πιστώσεις πληρωμών σε 43.917,8 εκατ. ευρώ. Η διαφορά μεταξύ πιστώσεων ανάληψης υποχρεώσεων και πιστώσεων πληρωμών οφείλεται στο γεγονός ότι χρησιμοποιούνται διαχωριζόμενες πιστώσεις για ορισμένα μέτρα που εφαρμόζονται απευθείας από την Επιτροπή. Τα καθεστώτα αυτά αφορούν κυρίως την προώθηση γεωργικών προϊόντων, την πολιτική στρατηγική και μέτρα συντονισμού για τη γεωργία, την αλιεία καθώς και κτηνιατρικά και φυτοϋγειονομικά μέτρα.

2. Έσοδα ειδικού προορισμού του ΕΓΤΕ

Με βάση τους κανόνες του άρθρου 34 του κανονισμού (ΕΚ) αριθ. 1290/2005 του Συμβουλίου με αντικείμενο τη χρηματοδότηση της νέας ΚΓΠ, τα έσοδα που προέρχονται από δημοσιονομικές διορθώσεις στο πλαίσιο αποφάσεων εκκαθάρισης ως προς τη συμμόρφωση, από παρατυπίες και από την εισφορά επί του γάλακτος θεωρούνται έσοδα ειδικού προορισμού που διατίθενται για τη χρηματοδότηση των δαπανών του ΕΓΤΕ. Σύμφωνα με τους κανόνες αυτούς, τα έσοδα ειδικού προορισμού μπορούν να χρησιμοποιηθούν για την κάλυψη της χρηματοδότησης των δαπανών του ΕΓΤΕ που πραγματοποιούνται από τα κράτη μέλη. Σε περίπτωση που δεν χρησιμοποιείται μέρος των ανωτέρω εσόδων, τότε το ποσό αυτό μεταφέρεται αυτόματα στο επόμενο οικονομικό έτος[1].

Στη διορθωτική επιστολή της Επιτροπής για το 2010 έχουν αναγραφεί τόσο οι τελευταίες εκτιμήσεις της για το ποσό των πιστώσεων που θα χρειαστεί προκειμένου να χρηματοδοτηθούν οι αναμενόμενες δαπάνες για μέτρα παρέμβασης στην αγορά και άμεσες ενισχύσεις, όσο και οι εκτιμήσεις των εσόδων ειδικού προορισμού τα οποία αναμένεται να συγκεντρωθούν στη διάρκεια της σχετικής δημοσιονομικής χρήσης και της μεταφοράς του υπολοίπου των εσόδων ειδικού προορισμού που παρέμειναν διαθέσιμα από την προηγούμενη χρήση. Κατά συνέπεια, στην πρότασή της για διορθωτική επιστολή σχετικά με το ποσό των πιστώσεων προς χορήγηση στο ΕΓΤΕ, η Επιτροπή έλαβε υπόψη τα συνολικά έσοδα ειδικού προορισμού που αναμένεται να είναι διαθέσιμα κατά την επόμενη χρήση, ζητώντας επίπεδο πιστώσεων υπολογιζόμενο με αφαίρεση του εκτιμώμενου ποσού των εσόδων ειδικού προορισμού από την εκτιμώμενη δαπάνη για το ΕΓΤΕ κατά την ίδια χρήση. Η αρμόδια για τον προϋπολογισμό αρχή ενέκρινε τότε τον νέο προϋπολογισμό του ΕΓΤΕ του οποίου οι πιστώσεις δεν περιλαμβάνουν τα αναμενόμενα έσοδα ειδικού προορισμού.

Κατά την κατάρτιση της διορθωτικής επιστολής του 2010, βάσει των εκτιμήσεων της Επιτροπής, τα διαθέσιμα έσοδα ειδικού προορισμού ανέρχονταν σε 922,0 εκατ. ευρώ. Συγκεκριμένα:

- Τα έσοδα ειδικού προορισμού που αναμένεται να προκύψουν στη διάρκεια του οικονομικού έτους 2010 υπολογίστηκαν κατ’ εκτίμηση σε 789,0 εκατ. ευρώ. Ποσά ύψους 600,0 εκατ. ευρώ και 91,0 εκατ. ευρώ αναμένεται να προκύψουν από ανακτηθέντα ποσά εκκαθάρισης ως προς τη συμμόρφωση και από τις παρατυπίες, αντιστοίχως. Οι εισπράξεις από την εισφορά επί του γάλακτος εκτιμήθηκαν σε 98,0 εκατ. ευρώ.

- Το ποσό των εσόδων ειδικού προορισμού που αναμένεται να μεταφερθεί από τη χρήση 2009 στη χρήση 2010 υπολογίστηκε κατ’ εκτίμηση σε 133,0 εκατ. ευρώ.

Στη διορθωτική επιστολή της για το 2010, η Επιτροπή διέθεσε τα έσοδα αυτά των 922,0 εκατ. ευρώ σε δύο καθεστώτα. Συγκεκριμένα:

- 222,0 εκατ. ευρώ διατέθηκαν στα επιχειρησιακά ταμεία για τις οργανώσεις παραγωγών στον τομέα των οπωροκηπευτικών, και

- 700,0 εκατ. ευρώ για το καθεστώς ενιαίας ενίσχυσης.

Για τα εν λόγω δύο καθεστώτα, η αρμόδια για τον προϋπολογισμό αρχή ενέκρινε τελικώς πιστώσεις που ανέρχονταν σε 547,0 εκατ. ευρώ και 28.480,0 εκατ. ευρώ αντίστοιχα σύμφωνα με τη διορθωτική επιστολή της Επιτροπής. Το άθροισμα των εγκριθεισών πιστώσεων και των εσόδων ειδικού προορισμού που αναφέρονται ανωτέρω αντιστοιχούν σε εκτιμώμενες αναλήψεις υποχρεώσεων συνολικού ποσού 769,0 εκατ. ευρώ για τα επιχειρησιακά ταμεία των οργανώσεων παραγωγών στον τομέα των οπωροκηπευτικών και σε 29.180,0 εκατ. ευρώ για το καθεστώς ενιαίας ενίσχυσης.

Στο παράρτημα 2, στο οποίο αναφέρεται η προσωρινή εκτέλεση του προϋπολογισμού του 2010 έως τις 31 Ιανουαρίου 2010, οι εγκριθείσες πιστώσεις για τα δύο ανωτέρω καθεστώτα συμπεριλαμβάνονται στις αρχικές πιστώσεις του προϋπολογισμού για τον τομέα των οπωροκηπευτικών και για τις άμεσες αποσυνδεδεμένες ενισχύσεις που ανέρχονται αντιστοίχως σε 720,1 εκατ. ευρώ και σε 33.272,0 εκατ. ευρώ, χωρίς να ληφθούν υπόψη τα ανωτέρω έσοδα ειδικού προορισμού. Αφού περιληφθούν τα έσοδα ειδικού προορισμού στους τομείς αυτούς, οι συνολικές προβλεπόμενες πιστώσεις στον προϋπολογισμό 2010 ανέρχονται σε 942,1 εκατ. ευρώ για τον τομέα των οπωροκηπευτικών και σε 33.972,0 εκατ. ευρώ για τις αποσυνδεδεμένες άμεσες ενισχύσεις.

3. Έσοδα προερχόμενα από τα προσωρινά ποσά αναδιάρθρωσης (τομέας της ζάχαρης)

Τα προσωρινά ποσά αναδιάρθρωσης στον τομέα της ζάχαρης αντιμετωπίζονται ως έσοδα ειδικού προορισμού με σκοπό τη χρηματοδότηση της ενίσχυσης για την αναδιάρθρωση του τομέα της ζάχαρης και άλλων ενισχύσεων που προβλέπονται για το ταμείο αναδιάρθρωσης στον τομέα της ζάχαρης. Για κάθε περίοδο εμπορίας, αρχής γενομένης από την περίοδο 2006/07 και μέχρι το 2008/09, τα ανωτέρω ποσά αφορούν τις ποσοτικές ποσοστώσεις ζάχαρης, σιροπιού ινουλίνης και ισογλυκόζης που ευρίσκονται στην κατοχή εμπορευόμενων σε κάθε κράτος μέλος και πρόκειται να καταβληθούν από τα κράτη μέλη στο Ταμείο σε δύο δόσεις, με αντίστοιχες προθεσμίες τις 31 Μαρτίου και τις 30 Νοεμβρίου εκάστου έτους. Κατά τη στιγμή της κατάρτισης του προϋπολογισμού 2010, τα εν λόγω έσοδα υπολογίστηκαν κατ’ εκτίμηση σε 606,8 εκατ. ευρώ για το επόμενο οικονομικό έτος . Παράλληλα, ποσό ύψους 717,9 εκατ. ευρώ αναμενόταν να μεταφερθεί από τη χρήση 2009 στη χρήση 2010.

4. Σχόλια για την προσωρινη εκτέλεση του προϋπολογισμού του ΕΓΤΕ 2010

Στο παράρτημα 2, εμφαίνεται το προσωρινό επίπεδο εκτέλεσης του προϋπολογισμού συγκριτικά με την πορεία των δαπανών όπως προβλέπονται από τον δείκτη, που καταρτίστηκε με βάση τις διατάξεις του άρθρου 20 του κανονισμού (EΚ) αριθ. 1290/2005 του Συμβουλίου, για το διάστημα από τις 16 Οκτωβρίου 2009 έως τις 31 Ιανουαρίου 2010. Κατωτέρω ακολουθούν σύντομα σχόλια για ορισμένα άρθρα του προϋπολογισμού που εμφανίζουν ή που πρόκειται να εμφανίσουν κατά τη διάρκεια του έτους τις σημαντικότερες αποκλίσεις μεταξύ του πραγματικού και του αναμενόμενου επιπέδου εκτέλεσης του προϋπολογισμού 2010.

4.1. Αγοραία μέτρα

Οι πιστώσεις που απορροφήθηκαν για παρεμβάσεις στις αγορές γεωργικών προϊόντων ήταν χαμηλότερες κατά -74,9 εκατ. ευρώ συγκριτικά με το επίπεδο των εγκεκριμένων πιστώσεων του προϋπολογισμού, όπως προσδιορίστηκε από το επίπεδο του δείκτη στις 31.01.2010. Η απόκλιση αυτή είναι ασήμαντη. Αποδίδεται πρωτίστως στα επισιτιστικά προγράμματα και στους τομείς του γάλακτος των και γαλακτοκομικών προϊόντων που παρουσιάζουν επί του παρόντος υποαπορρόφηση των πιστώσεων. Παράλληλα, άλλοι τομείς όπως ο τομέας της ζάχαρης, των οπωροκηπευτικών, του οίνου και των λοιπών φυτικών προϊόντων/μέτρων παρουσιάζουν υπέρβαση απορρόφησης πιστώσεων.

4.1.1. Επισιτιστικά προγράμματα (- 35,0 εκατ. ευρώ)

Η βραδύτερη απορρόφηση πιστώσεων σε σχέση με το επίπεδο του δείκτη την περίοδο αυτή οφείλεται στην καθυστερημένη έγκριση του σχεδίου διανομής τροφίμων από την Επιτροπή για το 2010. Βασιζόμενη στην εικόνα εκτέλεσης του περασμένου έτους, η Επιτροπή θεωρεί ότι αυτός ο ρυθμός εκτέλεσης είναι προσωρινός και ότι θα επιταχυνθεί κατά τη διάρκεια του δημοσιονομικού έτους.

4.1.2. Ζάχαρη (+ 6,2 εκατ. ευρώ)

Τα βασικά μέτρα που χρηματοδοτήθηκαν από τον προϋπολογισμό του 2010 αφορούν τις πληρωμές για εκκρεμή ακόμη πιστοποιητικά επιστροφής κατά την εξαγωγή ζάχαρης, που υπολογίστηκαν κατ’ εκτίμηση σε 12,0 εκατ. ευρώ και οι δαπάνες για την αποδέσμευση της ποσότητας ζάχαρης στην δημόσια αποθεματοποίηση η οποία πρέπει να διανεμηθεί στους άπορους στο πλαίσιο του σχεδίου διανομής τροφίμων 2010 υπολογίστηκαν κατ’ εκτίμηση σε -11,0 εκατ. ευρώ. Αν προστεθεί η πληρωμή υπολοίπων για άλλα καθεστώτα ζάχαρης που υπολογίστηκαν κατ’ εκτίμηση σε 0,5 εκατ. ευρώ, ο τελικός προϋπολογισμός για τον τομέα της ζάχαρης ανέρχεται σε 1,5 εκατ. ευρώ. Ωστόσο, κατά την παρούσα χρονική στιγμή, οι πληρωμές ΕΓΤΕ για τον τομέα αυτόν αφορούν κυρίως πληρωμές για εκκρεμή πιστοποιητικά επιστροφής κατά την εξαγωγή ποσού ύψους 6,7 εκατ. ευρώ. Η ζάχαρη δεν αποδεσμεύτηκε ακόμη από τη δημόσια αποθεματοποίηση. Κατά συνέπεια, παρατηρείται σημαντική υπέρβαση των πιστώσεων που χορηγήθηκαν στον τομέα αυτό λαμβανομένων υπόψη των πληρωμών που πραγματοποιήθηκαν ήδη σε σύγκριση με το επίπεδο του δείκτη κατά την παρούσα χρονική στιγμή. Ωστόσο, πρέπει να επισημανθεί ότι τα απόλυτα ποσά στο πλαίσιο της τρέχουσας εικόνας εκτέλεσης του εν λόγω τομέα είναι ασήμαντα.

4.1.3. Οπωροκηπευτικά (+ 14,0 εκατ. ευρώ συγκριτικά με τις εγκριθείσες πιστώσεις)

Αυτό το επίπεδο εκτέλεσης οφείλεται στις πληρωμές που πραγματοποιήθηκαν από τα κράτη μέλη για τα επιχειρησιακά ταμεία των οργανώσεων παραγωγών τα οποία χρηματοδοτούνται από τις εγκριθείσες πιστώσεις του προϋπολογισμού και από τα έσοδα ειδικού προορισμού για το καθεστώς αυτό στο πλαίσιο του προϋπολογισμού 2010 (Σημείωση: για περαιτέρω λεπτομέρειες βλέπε ανωτέρω σημείο 2). Αυτό το επίπεδο εκτέλεσης είναι το αποτέλεσμα εφαρμογής του δείκτη για την περίοδο που λήγει στις 31.01.2010 στις εγκριθείσες πιστώσεις του προϋπολογισμού οι οποίες δεν περιλαμβάνουν τα έσοδα ειδικού προορισμού για τον τομέα αυτό.

Κατά την παρούσα χρονική στιγμή, η Επιτροπή θεωρεί ότι οι συνολικές διαθέσιμες πιστώσεις για τον τομέα αυτό θα είναι επαρκείς για την κάλυψη των δαπανών που αναμένεται να πραγματοποιηθούν από τα κράτη μέλη το 2010.

Σημείωση: Προς το συμφέρον του αναγνώστη, η Επιτροπή εισήγαγε υποσημείωση * στον πίνακα προσωρινής εκτέλεσης που εμφαίνεται στο παράρτημα 2. Η υποσημείωση αυτή δείχνει ποια θα ήταν η κατάσταση εάν ο δείκτης στις 31.01.2010 είχε εφαρμοστεί στο σύνολο των πιστώσεων που αναμένεται να διατεθούν ώστε να χρηματοδοτηθεί ο εν λόγω τομέας. Όπως επισημάνθηκε στο σημείο 2 ανωτέρω, η συνολική χρηματοδότηση που αναμένεται να διατεθεί για τον τομέα αυτόν αποτελείται από τις εγκριθείσες πιστώσεις του προϋπολογισμού ύψους 720,1 εκατ. ευρώ και από τα έσοδα ειδικού προορισμού για τον τομέα αυτόν που υπολογίζονται κατ’ εκτίμηση σε 222,0 εκατ. ευρώ. Συνεπώς, η εφαρμογή του δείκτη στη συνολική χρηματοδότηση ύψους 942,1 εκατ. ευρώ που αναμένεται να διατεθεί για τον τομέα αυτό θα προκαλούσε υστέρηση εκτέλεσης – 36,4 εκατ. ευρώ.

4.1.4. Προϊόντα αμπελουργικού τομέα (+ 32,4 εκατ. ευρώ)

Σε σύγκριση με το επίπεδο των πιστώσεων προϋπολογισμού που προβέπεται από τον δείκτη στις 31 Ιανουαρίου 2010, η εν λόγω εικόνα εκτέλεσης που υπερβαίνει τις πιστώσεις του προϋπολογισμού οφείλεται στην επιτάχυνση του ρυθμού των πληρωμών που πραγματοποιήθηκαν από τα κράτη μέλη κυρίως για το καθεστώς εκρίζωσης. Επιτάχυνση του ρυθμού των πληρωμών που πραγματοποιήθηκαν από τα κράτη μέλη παρατηρείται επίσης για τα εθνικά προγράμματα στήριξης αλλά με βραδύτερο ρυθμό.

4.1.5. Λοιπά φυτικά προϊόντα/μέτρα (+ 26,7 εκατ. ευρώ)

Σε σύγκριση με το επίπεδο των πιστώσεων προϋπολογισμού που προβέπεται από τον δείκτη στις 31 Ιανουαρίου 2010, η εν λόγω εικόνα εκτέλεσης που υπερβαίνει τις πιστώσεις του προϋπολογισμού οφείλεται στην επιτάχυνση του ρυθμού των πληρωμών που πραγματοποιήθηκαν από τα κράτη μέλη κυρίως για τα προγράμμτα POSEI.

4.1.6. Γάλα και γαλακτοκομικά προϊόντα (– 73,1 εκατ. ευρώ)

Η κατάσταση στις αγορές γαλακτοκομικών προϊόντων έχει βελτιωθεί σημαντικά σε σύγκριση με εκείνη που επικρατούσε όταν καταρτίστηκε η διορθωτική επιστολή για το οικονομικό έτος 2010. Κατά συνέπεια, η Επιτροπή διέκοψε την καταβολή επιστροφών κατά την εξαγωγή γαλακτοκομικών προϊόντων. Επιπλέον, οι τιμές αγοράς στην ΕΕ αυξήθηκαν σημαντικά και προκάλεσαν τη διακοπή της ροής αποκορυφωμένου γάλακτος σε σκόνη και βουτύρου στη δημόσια αποθεματοποίηση όπου η αποθήκευση ποσοτήτων για τα δύο αυτά προϊόντα έχει σταθεροποιηθεί. Η βραδύτερη απορρόφηση πιστώσεων σε σχέση με το επίπεδο του δείκτη κατά την παρούσα χρονική στιγμή οφείλεται στις χαμηλότερες δαπάνες οι οποίες πραγματοποιούνται επί του παρόντος και οι οποίες αναμένεται να πραγματοποιηθούν κατά τη διάρκεια του έτους στον εν λόγω τομέα ως αποτέλεσμα των προαναφερόμενων παραγόντων.

4.2. Άμεσες ενισχύσεις

Οι πιστώσεις που απορροφήθηκαν για άμεσες ενισχύσεις σε σύγκριση με το επίπεδο με βάση το δείκτη στις 31.01.2010 ήταν χαμηλότερες κατά – 90,4 εκατ. ευρώ.

4.2.1. Αποσυνδεδεμένες άμεσες ενισχύσεις (- 61,7 εκατ. ευρώ συγκριτικά με τις εγκριθείσες πιστώσεις)

Αυτό το επίπεδο εκτέλεσης οφείλεται στις πληρωμές που πραγματοποιήθηκαν από τα κράτη μέλη για το καθεστώς ενιαίας ενίσχυσης το οποίο χρηματοδοτείται από τις εγκριθείσες πιστώσεις του προϋπολογισμού και από τα έσοδα ειδικού προορισμού για το καθεστώς αυτό στο πλαίσιο του προϋπολογισμού 2010 (Σημείωση: για περαιτέρω λεπτομέρειες βλέπε ανωτέρω στο σημείο 2). Ενώ τα περισσότερα κράτη μέλη έχουν ήδη πραγματοποιήσει το μεγαλύτερο μέρος των πληρωμών τους για το καθεστώς αυτό, η Ελλάδα δεν έχει ακόμη καταβάλει καμία πληρωμή προκειμένου να προβεί στους ελέγχους που απαιτείται να διενεργηθούν πριν από τις εν λόγω πληρωμές. Το παρατηρούμενο επίπεδο υποαπορρόφησης είναι ελάχιστο διότι το εν λόγω επίπεδο υποαπορρόφησης είναι το αποτέλεσμα εφαρμογής του δείκτη για την περίοδο που λήγει στις 31.01.2010 στις εγκριθείσες πιστώσεις του προϋπολογισμού οι οποίες δεν περιλαμβάνουν τα έσοδα ειδικού προορισμού για τον τομέα αυτό.

Σημείωση: Προς το συμφέρον του αναγνώστη, η Επιτροπή εισήγαγε υποσημείωση * στον πίνακα προσωρινής εκτέλεσης που εμφαίνεται στο παράρτημα 2. Η υποσημείωση αυτή δείχνει ποια θα ήταν η κατάσταση εάν ο δείκτης στις 31.01.2010 είχε εφαρμστεί στο σύνολο των πιστώσεων που αναμένεται να διατεθούν ώστε να χρηματοδοτηθεί ο εν λόγω τομέας. Όπως επισημάνθηκε στο σημείο 2 ανωτέρω, η συνολική χρηματοδότηση που αναμένεται να διατεθεί για τον τομέα αυτόν αποτελείται από τις εγκριθείσες πιστώσεις του προϋπολογισμού ύψους 33.272,0 εκατ. ευρώ και από τα έσοδα ειδικού προορισμού για τον τομέα αυτόν που υπολογίζονται κατ’ εκτίμηση σε 700,0 εκατ. ευρώ. Συνεπώς, η εφαρμογή του δείκτη στη συνολική χρηματοδότηση ύψους 33 972.0 εκατ. ευρώ που αναμένεται να διατεθεί για τον τομέα αυτό θα προκαλούσε υστέρηση εκτέλεσης – 676.4 εκατ. ευρώ και θα εξηγούνταν πάλι από το γεγονός ότι η Ελλάδα δεν έχει καταβάλει ακόμη τις ενισχύσεις που προβλέπονται για το καθεστώς ενιαίας ενίσχυσης.

4.2.2. Άλλες άμεσες ενισχύσεις (- 29,9 εκατ. ευρώ)

Αυτή η εικόνα εκτέλεσης οφείλεται κυρίως στο βραδύτερο ρυθμό των πληρωμών που πραγματοποιήθηκαν από τα κράτη μέλη για ορισμένα καθεστώτα (πριμοδοτήσεις θηλαζουσών αγελάδων και αιγοπροβάτων και βαμβακιού) συγκριτικά με το επίπεδο που προκύπτει από τον δείκτη κατά την παρούσα χρονική στιγμή. Στην παρούσα χρονική στιγμή, η κατάσταση αυτή αναμένεται να είναι προσωρινή.

4.3. Λογιστικός έλεγχος των γεωργικών δαπανών

4.3.1. Λογιστική εκκαθάριση των λογαριασμών προηγούμενων χρήσεων (+ 57,6 εκατ. ευρώ)

Το τρέχον επίπεδο εκτέλεσης προκύπτει από τη σύγκριση μεταξύ των διορθώσεων της εκκαθάρισης λογαριασμών που ήδη πραγματοποιήθηκαν και του επιπέδου του αντίστοιχου δείκτη στις 31 Ιανουαρίου 2010. Ωστόσο, θα πρέπει να επισημανθεί ότι δεν έχουν ακόμη ληφθεί όλες οι αναμενόμενες αποφάσεις εκκαθάρισης λογαριασμών στο πλαίσιο της χρήσης. Ως εκ τούτου, κατά την παρούσα χρονική στιγμή η Επιτροπή θεωρεί προσωρινό το παρόν επίπεδο εκτέλεσης.

Ωστόσο, είναι σκόπιμο να επισημανθεί ότι, ενώ η Επιτροπή στη διορθωτική επιστολή της για το 2010 πρότεινε διορθώσεις ύψους – 80,0 εκατ. ευρώ, η αρμόδια για τον προϋπολογισμό αρχή ενέκρινε ποσό ύψους – 310,0 εκατ. ευρώ. Στην παρούσα χρονική στιγμή, η Επιτροπή θεωρεί ότι οι αναμενόμενες διορθώσεις από τις αποφάσεις της λογιστικής εκκαθάρισης δεν θα αρκούσαν για να καλύψουν αυτό το εξαιρετικό ποσό που επιβλήθηκε από την αρμόδια για τον προϋπολογισμό αρχή και ότι το ποσό αυτό θα οδηγήσει ενδεχομένως σε έλλειψη αρνητικών πιστώσεων του προϋπολογισμού που η Επιτροπή θα πρέπει να καλύψει με θετικές πιστώσεις του προϋπολογισμού για να κλείσει τους λογαριασμούς αυτούς το 2010.

4.4. Ασφάλεια των τροφίμων και των ζωοτροφών, υγεία των ζώων, καλή μεταχείριση των ζώων και υγεία των φυτών

4.4.1. Προγράμματα εξάλειψης ζωονόσων (+ 132,5 εκατ. ευρώ)

Σε σύγκριση με το επίπεδο των πιστώσεων προϋπολογισμού που προκύπτει από τον δείκτη στις 31 Ιανουαρίου 2010, η εν λόγω εικόνα εκτέλεσης που υπερβαίνει τις πιστώσεις του προϋπολογισμού οφείλεται στην επιτάχυνση του ρυθμού των πληρωμών που πραγματοποιήθηκαν από την Επιτροπή για τα προγράμματα εξάλειψης ζωονόσων.

5. Εκτέλεση του λογαριασμού εσόδων ειδικού προορισμού του ΕΓΤΕ

Ο πίνακας του παραρτήματος 2 δείχνει ότι στις 31 Ιανουαρίου 2010 είχαν συγκεντρωθεί έσοδα ειδικού προορισμού ύψους 483,8 εκατ. ευρώ. Συγκεκριμένα:

- οι εισπράξεις από διορθώσεις στο πλαίσιο αποφάσεων εκκαθάρισης συμμόρφωσης, ανήλθαν σε περίπου 188,8 εκατ. ευρώ, ενώ αναμένονται επιπλέον ποσά μέχρι τα τέλη της χρήσης,

- οι εισπράξεις από παρατυπίες ανήλθαν σε περίπου 55,4 εκατ. ευρώ, ενώ αναμένονται επίσης επιπλέον ποσά μέχρι τα τέλη της χρήσης, και

- κατά την παρούσα χρονική στιγμή, οι περισσότερες εισπράξεις από την εισφορά επί του γάλακτος έχουν συγκεντρωθεί και ανέρχονται σε περίπου 98,1 εκατ. ευρώ σε σύγκριση με την αρχική εκτίμηση των 98,0 εκατ. ευρώ,

- τέλος, αντιθέτως προς το αρχικώς εκτιμηθέν ποσό των 133,0 εκατ. ευρώ, το ποσό των εσόδων ειδικού προορισμού που μεταφέρθηκε τελικώς από τη χρήση 2009 στη χρήση 2010 ανήλθε σε 141,5 εκατ. ευρώ.

Συνεπώς, το διαθέσιμο ποσό των εσόδων ειδικού προορισμού για τη χρηματοδότηση των δαπανών του ΕΓΤΕ, στις 31 Ιανουαρίου 2010, ανέρχεται σε 483,8 εκατ. ευρώ. Κατά την παρούσα χρονική στιγμή, η Επιτροπή εκτιμά ότι το ποσό των εσόδων ειδικού προορισμού που πρέπει ακόμη να συγκεντρωθεί ανέρχεται σε 305,2 εκατ. ευρώ (τα εκτιμώμενα έσοδα ειδικού προορισμού που θα προκύψουν στον προϋπολογισμό 2010 είναι 789,0 εκατ. ευρώ εκ των οποίων 483,8 εκατ. ευρώ έχουν ήδη συγκεντρωθεί).

6. Εκτέλεση του λογαριασμού εσόδων που προερχονται από τα προσωρινα ποσα αναδιαρθρωσησ (τομεασ της ζαχαρησ)

Τον Νοέμβριο του 2009, τα κράτη μέλη κατέβαλαν τη δεύτερη δόση των οφειλόμενων προσωρινών ποσών αναδιάρθρωσης για το έτος εμπορίας 2008/07, που ανερχόταν σε περίπου 606,8 εκατ. ευρώ, ποσό ακριβώς το ίδιο με το αρχικώς εκτιμηθέν ποσό. Επιπλέον, αντιθέτως προς το αρχικώς εκτιμηθέν ποσό των 717,9 εκατ. ευρώ, το ποσό των εσόδων ειδικού προορισμού που μεταφέρθηκε από τη χρήση 2009 στη χρήση 2010 ανήλθε τελικώς σε 768,3 εκατ. ευρώ. Ως εκ τούτου, το συνολικό ποσό των εσόδων ειδικού προορισμού που διατίθενται στον προϋπολογισμό το 2010 υπό τη μορφή προσωρινών ποσών αναδιάρθρωσης έφθασε τα 1.375,1 εκατ. ευρώ.

7. Απορρόφηση κονδυλιων του ταμείου αναδιάρθρωσης στον τομέα της ζάχαρης

Έως τα τέλη Ιανουαρίου 2010, τα κράτη μέλη δεν είχαν πραγματοποιήσει στην πράξη πληρωμές για ενισχύσεις στον αναδιαρθρωμένο κλάδο ζάχαρης, για ενισχύσεις διαφοροποίησης, καθώς και για ενισχύσεις σε ζαχαρουργεία (Σημείωση: τα κράτη μέλη είχαν καταβάλει μόνο 0,7 εκατ. ευρώ).

8. Συμπεράσματα

Η προσωρινή εκτέλεση των πιστώσεων προϋπολογισμού του 2010 του ΕΓΤΕ για την περίοδο έως τις 31 Ιανουαρίου 2010, δείχνει ότι οι μηνιαίες επιστροφές στα κράτη μέλη υπερέβησαν κατά περίπου 33,8 εκατ. ευρώ τις εγκριθείσες πιστώσεις του προϋπολογισμού με βάση το τρέχον επίπεδο του δείκτη. Έσοδα ειδικού προϋπολογισμού που ανέρχονται σε 483,8 εκατ. ευρώ εισπράχθηκαν και αναμένεται ακόμη να εισπραχθεί το 2010 ποσό ύψους 305,2 εκατ. ευρώ.

Στην παρούσα χρονική στιγμή, η Επιτροπή αναμένει ότι το ποσό των εσόδων ειδικού προορισμού το οποίο είναι διαθέσιμο καθώς και αυτό που θα διατεθεί κατά τη διάρκεια του έτους, θα χρησιμοποιηθεί για να καλύψει τη χρηματοδότηση των επιχειρησιακών ταμείων των οργανώσεων παραγωγών και του καθεστώτος ενιαίας ενίσχυσης όπως αναμενόταν αρχικά όταν καταρτίστηκε ο προϋπολογισμός.

Όσον αφορά την απόφαση της αρμόδιας για τον προϋπολογισμό αρχή να αυξήσει τις διορθώσεις εκκαθάρισης λογαριασμών κατά –230,0 εκατ. ευρώ για να φθάσουν συνολικά σε –310,0 εκατ. ευρώ, η Επιτροπή θα παρακολουθεί εκ του σύνεγγυς την εξέλιξη της εκτέλεσης του προϋπολογισμού για να προσδιορίσει εάν η υστέρηση απορρόφησης σε άλλα μέρη του προϋπολογισμού θα επιτρέψει να χρηματοδοτηθεί το μέρος των εν λόγω αρνητικών δαπανών το οποίο δεν θα καλυφθεί από τις αποφάσεις της Επιτροπής για εκκαθάριση λογαριασμών και άλλες διορθώσεις για μη τήρηση των προθεσμιών για την καταβολή των ενισχύσεων από τα οικεία κράτη μέλη.

[pic]

[pic]

[1] Τα έσοδα ειδικού προορισμού που μεταφέρονται πρέπει να χρησιμοποιούνται πρώτα, πράγμα που σημαίνει πριν εγκριθούν οι πιστώσεις από την αρμόδια για τον προϋπολογισμό αρχή ή τα έσοδα ειδικού προορισμού που αναμένεται να προκύψουν στη διάρκεια της χρήσης (άρθρο 10 του δημοσιονομικού κανονισμού).